**spune-mi tu ce vrei**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vreau să-ţi simt pulsul

atunci voi reuşi să te înţeleg

să călătorim împreună pe mările senine ale ochilor tăi

pe ţărmul ars al buzelor mele

pe oceanele răzvrătite ale trupurilor noastre

să facem dragoste într-o lacrimă

despicând catapeteasma sufletului în două

da

asta vreau

spune-mi

tu ce vrei

\*\*\*

vreau să simt depărtarea care ne apropie

aripa vântului cum ne unește

descifrez culorile labirintului din sufletul tău

când mângâi talpa speranței ca pe oul lui columb

îmi spăl privirea pe țărmul cu albatroși

de la celălat capăt al uitării

despicând aducerea aminte în cioburi de vers

da

te respir

strop cu strop

în fiecare zi mi-e sete de tine

liliana trif ioan grigoraș